Bech a oa bet e dibenn ar bloavezh tremenet etre ar chluboù a-vicher hag ar re nint ket. « Doujañs ouzh an amatourien » a oa bet skrivet gant ar chluboù bihan ouzh chupenn o choarierien. Eus peseurt dispriz a oa kaoz aze ? Ar reolennoù nevez bet tapet gant pennoù ar vell-droad a oa penn-kaoz eus ar reuz bet savet e Breizh dreist-holl. En a-raok, pa veze daou rummad a ziforch etre daou glub da vare tennadeg Kib Frañs e veze sikouret an hini bihan dre ma oa sur da zegemer an hini  bras ha pa vefe tennet anv ar chlub bras da gentañ. Da skouer, ur chlub a zo gant ar championad « National » (pe trede rummad ma karit) enebet ouzh ur bare a zo gant ar rummad 1añ a yae an tu-kreñv gantañ. Ur sapre sikour e oa evit ar re vihan koulz evit an ambiañs hag an archant. Ar reolennoù nevez a zo bet savet diwar « liveoù » hiviziken (kampionad « National » hag an eil Rummad a zo gant ar memes live da skouer, memes tra evit ar CFA hag ar CFA 2) ha neo ket « rummadoù » ken. Luzietoch an traoù  evit ar suportourien hag aesetoch ar jeu evit ar chluboù bras. Kalz nebeutoch a vlaz a zo gant Kib Frañs diwar neuze paz eus nebeutcoh a souezhadennoù…